14. ΒΑΣΙΛΙΚΟΝ ΔΙΑΤΑΓΜΑ της 30 Ιαν./3 Φεβρ. 1958 Περί οργανώσεως του παρά τω Εθνικώ Ιδρύματι Ραδιοφωνίας Συμβουλίου Εκπομπών και Προγράμματος. Έχοντες υπ’ όψιν τας διατάξεις του άρθρ. 5 του Ν.Δ. 3778/1957 «περί κυρώσεως πράξεων Υπουργικού Συμβουλίου αφορωσών το Εθνικόν Ίδρυμα Ραδιοφωνίας και άλλων συναφών διατάξεων», την υπ’ αριθ. 16 της 15.1.1958 σύμφωνον γνωμοδότησιν του Συμβουλίου της Επικρατείας, προτάσει του Ημετέρου Υπουργού Προεδρίας Κυβερνήσεως, απεφασίσαμεν και διατάσσομεν: Άρθρ.1.-1.Το δια της παρ. 1 άρθρ. 5 του Ν.Δ. 3778/1957 συσταθέν παρά τω Εθνικώ Ιδρύματι Ραδιοφωνίας Συμβούλιον Εκπομπών και Προγράμματος (Σ.Ε.Π.) συγκροτείται εκ του Προέδρου αυτού και 13 μελών, απάντων διοριζομένων επί ετησία θητεία, δι’ αποφάσεως του Υπουργού Προεδρίας Κυβερνήσεως. 2.Ως Πρόεδρος διορίζεται πρόσωπον εγνωσμένης αξίας και κύρους, κεκτημένον αξιόλογον επίδοσιν εις τομέα των γραμμάτων, επιστημών και τεχνών. 3.Μέλη του Συμβουλίου διορίζονται κατά τους εν τω παρόντι ορισμούς τα ακόλουθα: α)Τρία μέλη εκ των εχόντων ευδόκιμον επίδοσιν εις την λογοτεχνίαν καθ’ απάσας αυτής τας μορφάς και εκδηλώσεις. β)Τρία μέλη εκ διακεκριμένων μουσικών και μουσικολόγων. γ)Τρία μέλη εκ διακεκριμένων επιστημόνων. δ)Τρία μέλη εκ διακεκριμένων δημοσιολόγων. ε)Έν μέλος του Διοικητικού Συμβουλίου του Εθνικού Ιδρύματος Ραδιοφωνίας οριζόμενον υπ’ αυτού και μετέχον ως εκπρόσωπος αυτού. Άρθρ.2.-1.Το Συμβούλιον Προγράμματος ασκεί τας ανατιθεμένας αυτώ αρμοδιότητας είτε εν ολομελεία είτε δι’ υποεπιτροπών. Προς τον σκοπόν τούτον το Συμβούλιον υποδιαιρείται εις τας κάτωθι υποεπιτροπάς: α)Υποεπιτροπή λογοτεχνικών εκπομπών (εις ας περιλαμβάνεται και το θέατρον κατά πάντα τα είδη αυτού). β)Υποεπιτροπή μουσικών εκπομπών. γ)Υποεπιτροπή επιστημονικών και εκπαιδευτικών εκπομπών (περιλαμβανομένης και της παιδικής ώρας). δ)Υποεπιτροπή επικαιρότητος και ειδήσεων. Άρθρ.3.-1.Αι υποεπιτροπαί ευρίσκονται εν απαρτία παρισταμένων δύο εκ των τριών μελών. Ο Πρόεδρος του Σ.Ε.Π. καθώς και ο παρ’ αυτώ εκπρόσωπος του Διοικητικού Συμβουλίου του Ε.Ι.Ρ. δύνανται να μετέχωσι των συνεδριών των υποεπιτροπών. 2.Η ολομέλεια του Συμβουλίου, συγκροτείται εκ πάντων των μελών και του Προέδρου, συνέρχεται δε τουλάχιστον άπαξ του μηνός και εκτάκτως οσάκις ζητηθή τούτο υπό της Γεν. Δ/σεως του Ε.Ι.Ρ. Αι υποεπιτροπαί συνέρχονται τουλάχιστον άπαξ του μηνός. Η ολομέλεια εκλέγει επίσης έν εκ των μελών αυτής ως Αντιπρόεδρον. 3.Προκειμένου περί συνεδρίας της ολομελείας, δέον δύο ημέρας προ της οριζομένης να απευθύνεται προς τα μέλη, πρόσκλησις υπό του Προέδρου του Συμβουλίου, εις ην να αναφέρωνται τα προς συζήτησιν θέματα. Δια την λήψιν αποφάσεως εν ολομελεία απαιτείται σχετική πλειοψηφία. Απαρτία εν ολομελεία υπάρχει παρόντων 8 μελών. Άρθρ.4.-1.Το Συμβούλιον έχει τας ακολούθους αρμοδιότητας: α)Καθορίζει τους δια των εκάστοτε ενεργουμένων εκπομπών επιδιωκομένους σκοπούς, καθώς και τας γενικάς γραμμάς αίτινες δέον να τηρώνται εν τη συνθέσει των προγραμμάτων. β)Επεξεργάζεται τα προγράμματα δια πάντας εν γένει τους πομπούς τους υπαγομένους εις το Ε.Ι.Ρ. γ)μελετά τας εκάστοτε επενεκτέας μεταβολάς εις τα προγράμματα. (Αντί της σελ. 296,07(α) Σελ. 296,07(β) 205-049 Κρατική Ραδιοφωνία-Τηλεόραση 18.Ρ.α.14 2.Αι υποεπιτροπαί παρακολουθούν την διεξαγωγήν των οικείων εις εκάστην εκπομπών και ενημερώνουν την ομομέλειαν, υποβάλλουσαι εις αυτήν εκάστοτε συνοπτικάς εκθέσεις μετά προτάσεων και παρατηρήσεων. 3.Ενώπιον της ολομελείας τα προς συζήτησιν θέματα εισάγονται είτε υπό των μελών, είτε υπό της Γενικής Διευθύνσεως εγγραφόμενα εις την Ημερησίαν Διάταξιν. 4.Αι αποφάσεις του Συμβουλίου Προγράμματος έχουσι γνωμοδοτικόν περιεχόμενον. Άρθρ.5.-1.Του Συμβουλίου Προγράμματος μετέχουν αυτοδικαίως, άνευ ψήφου ο Γενικός Διευθυντής του Ιδρύματος, τούτου δε κωλυομένου ο αναπληρωτής αυτού, ο Δ/ντής Εκπομπών και Προγράμματος και ο Δ/ντής Ραδιοφωνίας Προεδρίας Κυβερνήσεως. 2.Καθήκοντα Γραμματέως του Συμβουλίου εκτελεί ο βοηθός-Διευθυντής Προγράμματος του Εθνικού Ιδρύματος Ραδιοφωνίας. 3.Παρά τω Γραμματεί τοποθετείται ως βοηθός δια την διεξαγωγήν της υπηρεσίας του Συμβουλίου και την τήρησιν των πρακτικών, είς των υπαλλήλων ή των τακτικών συνεργατών προγράμματος, οριζόμενος υπό του Γενικού Διευθυντού. Εις τον αυτόν Υπουργόν Προεδρίας Κυβερνήσεως, ανατίθεμεν την δημοσίευσιν και εκτέλεσιν του παρόντος Δ/τος.